**KRAJEVNA SKUPNOST DORNBERK**

Številka: 8/2023

Datum: 18.9.2023

**Z A P I S N I K**

8. seje Krajevne skupnosti Dornberk, ki je potekala dne 18.9.2023 v prostorih KS Dornberk s pričetkom ob 20:00 uri.

Sejo je skladno s 13.členom Odloka o krajevnih skupnostih v Mestni občini Nova Gorica vodil Janko Harej, predsednik sveta krajevne skupnosti.

Zapisnik je vodila Davorina Mrevlje.

Prisotni: Janko Harej, Davorina Mrevlje, Tatjana Šinigoj, Rajko Gregorič, Sandi Slejko, Simon Justin, Mitja Cotič in Anton Harej.

Opravičeno odsotni: /

Dnevni red:

1. potrditev zapisnika 7. seje,
2. Mnenje občini glede prodaje parcel v ulici Bojana Vodopivca,
3. Dobava gramoza za posip poti v okolici Tabora,
4. Potek projekta ureditve vhoda na pokopališče,
5. Planiranje dejavnosti in dogodkov do konca leta,
6. Odlagališča smeti (pritožbe),
7. Planiranje projektov - proračun 2024,
8. Informacija o stanju posameznih projektov,
9. Razno.

Ad. 1) Potrditev zapisnika prejšnje seje

Sklep: Zapisnik 7.seje sveta KS z dne 1.8.2023 se sprejme.

Ad. 2) Mnenje občini glede prodaje parcel v ulici Bojana Vodopivca

Sklep: Svet KS soglaša s prodajo parcel. Za parcelo 252/18 predlagamo odmero 1m pas za potrebe morebitnega pločnika ali širjenja ceste v prihodnje. Pas ostaja v lasti MONG.

Ad. 3) Dobava gramoza za posip poti v okolici Tabora

Društvo Tabor nad Dornberkom je na KS posredovalo vlogo za sofinanciranje ureditve poti v okolici Tabora. KS financira naročilo cca. 4 kamione gramoza, potrebna dela izvedejo člani društva.

Sklep: Svet KS soglaša s predlaganim sofinanciranjem.

Ad. 4) Potek projekta ureditve vhoda na pokopališče,

Predsednik KS seznani svet s pridobljenimi mnenji glede načina ureditve vhoda na pokopališče ter dostopa iz parkirišča. Pridobljen je bil popis potrebnih del in okvirna ocena stroškov projekta.

Sklep: glede na oceno stroškov projekta je potrebno pridobiti še vsaj eno ponudbo za predviden obseg del.

Ad. 5) Planiranje dejavnosti in dogodkov do konca leta,

Svet KS se je seznanil s pričakovanimi dogodki in dejavnostmi do koca leta.

Ad. 6) Odlagališča smeti (pritožbe),

Zaradi nepravilnega odlaganja (tudi nedovoljenih) smeti so nekatera odlagališča smeti v okolici vasi neurejena, ponekod celo nevarna. Pritožbe krajanov so zato vse pogostejše.

Člani se strinjamo, da preverimo možnosti namestitve kamer in poiščemo vzorec elaborata za nameščanje kamer za nadzor odlagališč v KS Dornberk.

Ad. 7) Planiranje projektov - proračun 2024

Svet KS vodi evidenco predvidenih projektov v okviru KS Dornberk. V letu 2023 smo prioritetno urejamo opremljanje cest z ogledali (v okviru proračunske postavke). V letu 2024 je potrebno urediti načrt postavitve javne razsvetljave (postavitev dodatnih javnih luči, zamenjavo okvarjenih luči, zamenjavo starih tj. energetsko potratnih luči z led lučmi).

Ad. 8) Informacija o stanju posameznih projektov

Predsednik poda informacije o trenutnem stanju projektov, ki potekajo na območju KS.

Ad. 9) Razno

* čiščenje in obrezovanje dreves na Kolodvorski ulici in drevoredu proti Zaloščam.
* Predlogi KS Dornberk za kategorizacijo cest: predstavljen je bil predlog za kategorizacijo cest pripravljen s strani predsednika KS. Člani smo dopolnili predlog z dodatnimi umestitvami cest. Dopolnjen predlog bo oddan predvidoma v tekočem tednu.

Seja je bila zaključena ob 22:00 uri.

Zapisala: Predsednik sveta KS:

Davorina Mrevlje Janko Harej